为学

为学是一篇由清代文学家彭端淑所作的散文，选自《白鹤堂文稿》，另有原名为《为学一首示子侄》。

简介

这篇文章是彭端淑写给他的子侄辈看的，为的是教育他们要有远大志向，刻苦学习。
本文讲述了“蜀鄙二僧”“之南海”的小故事，生动地告诉人们困难与容易之间存在相互转化的关系，鼓励他们立志学习，刻苦上进。
本文结构特点是从议论转到叙事再转回议论。

正文

天下事有难易乎？为之，则难者亦易矣；不为，则易者亦难矣。人之为学有难易乎？学之，则难者亦易矣；不学，则易者亦难矣。
吾资之昏，不逮人也；吾材之庸，不逮人也。旦旦而学之，久而不怠焉，迄乎成，而亦不知其昏与庸也。吾资之聪，倍人也；吾材之敏，倍人也。屏弃而不用，其昏与庸无以异也。圣人之道，卒于鲁也传之。然则昏庸聪敏之用，岂有常哉？
蜀之鄙有二僧：其一贫，其一富。贫者语于富者曰：“吾欲之南海，何如？”富者曰：“子何恃而往？”曰：“吾一瓶一钵足矣。”富者曰：“吾数年来欲买舟而下，犹未能也。子何恃而往？”越明年，贫者自南海还，以告富者，富者有惭色。西蜀之去南海，不知几千里也，僧之富者不能至，而贫者至焉。人之立志，顾不如蜀鄙之僧哉？
是故聪与敏，可恃而不可恃也，自恃其聪与敏而不学，自败者也。昏与庸，可限而不可限也，不自限期昏与庸而力不学倦，自立者也。